קבוצת אורהוס גימנסטיקפוינין (AGF) הוקמה בשנת 1880 כמועדון התעמלות קרקע, אולם מחלקת הכדורגל הוקמה מעט לאחר מכן, ומשחקה הראשון התקיים בנובמבר 1902. 6 שנים לאחר מכן זכתה הקבוצה ב"אליפות הכדורגל של יוטלנד" שהוא התואר הרשמי הראשון שלה בהיסטוריה. לאחר מכן זכתה הקבוצה עוד שבע פעמים בגביע זה והגיע עוד 3 פעמים לגמר האליפות הדנית, לפני שהצטרפה למתכון הליגה החדש שהוקם ב-1927. הקבוצה שיחקה בתחילה באצטדיון בשדרות דלגאס. ב-1920 העבירה את משכנה לאצטדיון חדש שנבנה - אצטדיון אורהוס, שם היא משחקת מאז. בעונות 1920/1921, 1922/1923 ו-1924/1925 סיימה הקבוצה כסגנית האלופה בטורניר הליגה הדנית אך לא הצליחה לזכות בתואר. בעונת 1944/1945 התקרבה שוב אל התואר וסיימה כסגנית בפעם הרביעית. בשנים 1949-1951 סיימה הקבוצה במקום השלישי בליגה והתקרבה שוב אל התואר, אך לא השכילה לזכות בו, ואף ירדה לליגת המשנה בעונת 1952/1953, משם עלתה בתוך עונה אחת בלבד. הקבוצה חזרה מהליגה השנייה לתור הזהב שלה, כאחת הקבוצות המובילות בליגה הדנית - כאשר היא זוכה ב-12 העונות הבאות החל מ-1954 בארבע אליפויות מדינה וב-5 גביעים דנים, כאשר 3 מהם אלו דאבלים. בתקופה זו משתתפת הקבוצה גם במפעל האירופי הבכיר דאז, גביע אירופה לאלופות, שם היא מגיעה לרבע גמר הגביע של עונת 1960/1961 אך מודחת לאחר מפגש עם בנפיקה ליסבון והפסד בסיכום בתוצאה 1-0. ב-1968 הסתיים תור הזהב והקבוצה ירדה לליגת המשנה וחזרה, ולאחר מכן ירדה שוב ב-1973 וחזרה ב-1976 לליגה הבכירה שוב. בסוף שנות ה-70 נכנסה דנמרק לתקופה המקצוענית בתחום הכדורגל ו-AGF העלתה את רמת המקצוענות שלה בהתאם כאשר היא ממשיכה להיות בצמרת הטבלה וסיימה כסגנית האלופה בשנים 1982 וב-1984, ולאחר מכן אף זוכה באליפות המדינה בפעם החמישית ב-1986. בהמשך זוכה הקבוצה להצלחה רבה במסגרת הגביע הדני והופכת להיות שיאנית הזכיות עם שלושה זכיות בעונות: 1986/1987, 1987/1988 ו-1991/1992. בעונת 1995/1996 חווה הקבוצה את אחת העונות הטובות שלה עם זכייה בגביע הדני וכמעט משלימה דאבל אך מסיימת כסגנית בלבד במסגרת הליגה הבכירה כשהיא מפסידה את האליפות לברונדבי (אותה היא ניצחה בגמר הגביע).
ב-1998, סיימה הקבוצה במקום השלישי בליגה הבכירה, אך בעיות כלכליות הביאו לכמה תוצאות גרועות בשנים שלאחר מכן. בשנת 2000, פיטר רודבאק פוטר לאחר שבע שנים כמנהל. משנת 2000 ואילך, נכנס המועדון לתקופה רעה וחווה כמה מהתוצאות הגרועות ביותר שלו אי פעם, מה שהוביל לירידות ליגה בעונות 2005/2006, 2009/2010 ו-2013/2014, כאשר בכל פעם חוזרת הקבוצה לליגה הבכירה לאחר עונה בלבד.
בקיץ 2014, מינתה הקבוצה את ג'ייקוב נילסן למנהל הקבוצה החדש שלה. בנוסף שכרה הקבוצה מנהל ספורטיבי חדש ואת מורטן וויגהורסט כמאמן הקבוצה. עם זאת, ב-6 בדצמבר 2015, נילסן הודיע ​​כי וויגהורסט פוטר וכי אלוף דנמרק לשעבר גלן רידרסהולם הוכרז כמחליפו.
עם גלן רידרסהולם כמאמן הקבוצה סיימה הקבוצה את עונת 2015/2016 במקום העשירי. בעונה זו העפילה הקבוצה לגמר הגביע 2016, אך הפסידה 2-1 לפ.צ. קופנהגן. בעונת 2016/2017 סיימה הקבוצה במקום ה-11 לאחר ששיחקה משחקי פלייאוף ירידה במבנה הליגה החדש שהוצג באותה עונה.
ב-30 בספטמבר 2017 פוטר רידרסהולם עקב תוצאות לא עקביות. בשלב זה הייתה הקבוצה במקום השביעי בליגה לאחר שהחלה את עונת 2017/2018 עם 4 ניצחונות, 5 הפסדים ו-2 תוצאות תיקו. המשחק האחרון של רידרסהולם היה ניצחון 5–1 מול הלסינגור. המנג'ר החדש היה דייוויד נילסן שפתח עם 4 הפסדי ליגה רצופים אך סיים את העונה במקום השביעי לאחר שהפסיד בגמר הפלייאוף האירופי מול פ.צ. קופנהגן. לאחר שהגיע למקום השמיני בעונת 2018/2019, המועדון הצליח לשמור על המקום השלישי לעונת 2019/2020.
As I Am (שיר)
As I Am (בעברית: כמו שאני) הוא שיר שהוקלט על ידי הזמר-יוצר הקנדי ג'סטין ביבר בהשתתפות הזמר-יוצר האמריקאי חאליד, מתוך אלבומו השישי של ביבר, Justice.השיר יצא לאור ב-19 במרץ 2021, בתור הרצועה השלישית מתוך האלבום, בסמוך לצאת האלבום עצמו, על ידי חברת התקליטים דאף ג'אם, כסינגל שיווקי רשמי. ביבר וחאליד כתבו את השיר יחד ומפיקי השיר היו המפיקים המפלצות וה-Strangerz.
רקע וכתיבה.
"As I Am" הוא שיר בלדת פופ, שמכיל בתוכו גם את סוגת הפופ שאפיינה שירים נוספים של ביבר מהאלבום. אשר נכתב בסולם בי מינור בזמן משותף של 100 ביטים לדקה.
השיר נכתב על ידי ג'סטין ביבר וחאליד, ומסמן את השיתוף הפעולה הראשון של שניהם יחד. השיר מתואר כ"מלא נשמה ומלא תקווה" משרת כ"תזכורת לאדם להיות אסיר תודה לבני אדם אשר אוהבים אותך למרות שאתה לא מושלם".ה"סינת' גבוה וכלי הקשה אינטנסיביים" מתפתחים ל"פזמון אופטימי וקליט".
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-23.9 מיליון השמעות.
בתאריך ה-19 במרץ 2021, במהלך ריאיון למגזין "Vogue", ביבר על הטבע של השיר וגילה כי הסיפור מאחורי השיר הוא ההבטחות שהבטיח לאשתו היילי בולדווין:
ביקורת.
"As I Am" זכה לביקורות חיוביות בעיקר ממבקרי מוזיקה. הבילבורד שיבח את השיר על היותו כשיר מרגש ונוטף דמעות, ודורג במקום ה-12 בכתבם השירים הטובים ביותר מתוך האלבום לפי דירוג. כאשר נאמרו שהצמד ביבר וקאליד "שרים בדיוק כפי שהמעריצים היו מקווים" ועל כן זאת "הם חייבים לשוב לשתף פעולה יחד בעתיד". קראיג ג'נקיס ממגזין "Vulture" כתב כי השיתוף הפעולה בין שתיהם "מטעה אותך לחשוב שזו עוד בלדה מושתקת לפני שהיא מפילה אותך מעל הראש עם טיפה מסיבית". ג'ניפר מקלין מ-"USA Today" חשבה שהופעת האורח של קאליד ברצועה היא "פשוט גאונות". גם במגזין "Variety", בדומה למגזין "USA Today" האמינו שקאליד הוא אחד מן הזמרים האורחים מתוך האלבום Justice אשר "משלימים באיזושהו אופן את ביבר".
בניגוד לאלי שטלר ממגזין דיילי טלגרף אשר דחתה את קאליד מהשיר כ"לא מרגש" ביאנקה גרסי מ-Uproxx הרגישה שהשיר הוא "בילוי נוסחתי של אלבומו הקודם "Believe"".
הצלחה.
כאשר "Justice" יצא, הצליח השיר להתברג במקום ה-43 במצעד של בילבורד הוט 100, מבלי שיצא כסינגל. כמו כן, התברג במקום ה-9 במצעד של קנדה הוט 100 של קנדה והפך לאחד מהשירים המצליחים ביותר מתוך האלבום, תוך שהצליח לצבור השמעות רבות בספוטיפיי לאחר שהועלה לשם כמה ימים מצאתו.
קליפ הוויזואלי של השיר שהועלה ליוטיוב ב-19 במרץ 2021, הצליח לצבור למעלה מ-16 מיליון השמעות.
פדור סולנצב
פדור סולנצב (ברוסית: Фёдор Со́лнцев; 26 באפריל 1801 - 15 במרץ 1892) היה היסטוריון של ציור רוסי. יצירות האמנות שלו היו תרומה מרכזית בשימור התרבות הרוסית של ימי הביניים, שהייתה נושא נפוץ בציוריו. הוא היה המעצב הראשי של ארמון הקרמלין הגדול במוסקבה.
ביוגרפיה.
פדור סולנצב נולד בכפר ליד ריבינסק במחוז ירוסלב. הוריו היו צמיתים של הרוזן איבן מוסין-פושקין. אביו, גריגורי סולנצב, עבד כקופאי בקופות של התיאטראות הקיסריים בסנט פטרסבורג ונסע לכפר לעיתים רחוקות מאוד. עוד אמו, אליזבטה סולנצבה חיה כל חייה בכפר. פדור בילה את חייו המוקדמים עם אמו ואחיו. לאחר שגילה את יכולתו האמנותית, שחרר אדונו את משפחת סולנצב, מה שאפשר לפדור להיכנס לאקדמיה הקיסרית לאמנויות בסנט פטרסבורג ב-1815 והפך לתלמידם של אלכסיי יגורוב וסטפן שצ'וקין. מאוחר יותר, אחיו הצעיר יגור סולנצב, סיים גם הוא את לימודיו באקדמיה הקיסרית לאמנות והפך לצייר.
פדור סיים את לימודיו באקדמיה בשנת 1824 וקיבל "מדליית זהב קטנה" על ציורו "משפחת איכרים". בשנת 1827 הוא קיבל את "מדליית הזהב הגדולה" מהאקדמיה על ציורו ״עיבוד לקיסר״.בשנת 1836 הוא הפך לחבר באקדמיה הקיסרית לאמנויות. בשנת 1876 מונה סולנצב לפרופסור של האקדמיה.
עבודתו של פדור סולנצב נתמכה על ידי נשיא האקדמיה האימפריאלית לאמנויות אלכסיי אולינין והקיסר ניקולאי הראשון. הקיסר הזמין את סולנצב לעצב נשף קיסרי וליפות את דירותיו הפרטיות בקרמלין. במהלך חייו עבד סולנצב על שיקום מבנים רבים בקרמלין במוסקבה, כולל ארמון הקרמלין הגדול ונשקיית הקרמלין. הוא צייר את קתדרלת ישו המושיע וכנסיות אחרות במוסקבה.
אולנין הזמין את סולנצב לתעד חפצים ארכאולוגיים והיסטוריים של המדינה הרוסית. סולנצב החל לעבוד על כך בשנת 1830. הוא הכין יותר מ-3000 רישומים מפורטים ביותר של חפצים שונים, כולל תיעוד של כל העושר של הקרמלין. שבע מאות מהרישומים הללו הופיעו כפרסום של שישה כרכים שכותרתם "עתיקות המדינה הרוסית". האנציקלופדיה פורסמה לאחר מותו של אולנין תוך שימוש בכספים שסיפק ניקולאי הראשון.
סולנצב נפטר ב-3 במרץ 1892 ונקבר בבית הקברות וולקובו בסנט פטרסבורג.
התחרות הבין-לאומית במתמטיקה לתלמידי אוניברסיטאות
התחרות הבין-לאומית במתמטיקה לתלמידי אוניברסיטאות היא תחרות שנתית בין-לאומית במתמטיקה המיעדת לתלמידי אוניברסיטאות ב-4 שנות לימודיהם הראשונות עד גיל 23. התחרות מתקיימת בקיץ, באירופה, ופתוחה לתלמידים מכל העולם.
התחרות מתקיימת מאז 1994. ב - 2021 השתתפו בתחרות 589 תלמידים מ-113 נבחרות שונות.
התחרות הינה אישית, אך רוב התלמידים מתחרים כחלק מנבחרת. ככלל הנבחרות הן אוניברסיטאיות אך לא כולן. לעיתים אותה אוניברסיטה שולחת מספר נבחרות. בנוסף לדרוג התלמידים, מתפרסם גם דרוג הנבחרות השונות.
מבנה התחרות.